江有本

江有本，字濟川，號自眠，貴州黎平府開泰縣人，乾隆二十四年（1759年）己卯科鄉試第十八名舉人「江有本，開泰縣人，中式乾隆二十四年己卯科鄉試簡貴朝榜第18名舉人，乾隆三十一年丙戌科會試胡珊榜進士，官四川鄰水縣知縣」，光緒《黎平府志》卷七上，第50頁，乾隆三十一年（1766年）丙戌科進士。三十一年六月授平越府教授「平越府教授，江有本，開泰人，進士，三十一年六月授」，《大清縉紳全書》〔乾隆三十三年秋〕，乾隆四十五年冬月任四川省順慶府鄰水縣知縣「又奏補二月分驗看之月選官湖北宜昌府鶴峯州知州盧大鶴、山東館陶縣知縣富爾遜、四川鄰水縣知縣江有本、青神縣知縣陳中鼇、浙江樂清縣知縣張國寳、餘杭縣知縣田嘉種、福建長汀縣知縣徐曰都、崇安縣知縣汪煥、陜西延長縣知縣馮廷鋆、江蘇句容縣知縣范廷杰等一疏，奉諭旨慮大鶴等依擬用，掣得四川青神縣知縣之陳中鼇著照所擬調補陝西延長縣知縣，所遺青神縣知縣員缺即著掣得延長縣知縣之馮廷鋆補授」，《清高宗起居注》卷三十/乾隆四十五年三月二十日己亥「江有本，貴州開秦人，乾隆丙戌進士，四十四年任」，道光元年《鄰水縣志》卷之二職官，第18頁「江有本，貴州開泰人，乾隆丙戌進士，四十五年冬月任，居心慈惠，操守廉潔，民愛戴之」，道光十五年《鄰水縣志》「江有本（1723-1790），字濟川，號自眠，隆里所人。乾隆二十四年中己卯科舉人，官任貴州平越府儒學教授，乾隆卅一年中丙戌科進士。榜下即用知縣，特授四川鄰水縣令，三十四年擢牧忠州知州。任內，以教民開懇沃田萬頃，振興水利，創設水車等績，得朝廷嘉獎，實授順慶府正堂。在順慶府，曾自撰其大堂聯云：「口體之享用，為衣為食能幾何，試想到，鐘鳴漏盡，富貴於我總成空，奚必薄民而肥已；子孫之流傳，或盛或衰皆數定，每念及，物換星移，功過在天終有報，尚須積德以貽謀」。此聯至今猶存。越半年，有本告老歸故里，重修擴建家學「作舟館」書院，招收族內外子弟，親自主講。有本熱心公益事業，授徒之餘，兼鄉里事務，首倡籌建狀元橋。乾隆五十五年無疾而終，授文林郎」。《隆里鄉志》，第343頁。

 参考资料 

Category:開泰人
Category:乾隆二十四年己卯科舉人
Category:清朝平越府儒學教授
Category:清朝鄰水縣知縣